2.

Obveznosti javnih služb so: Zmogljivost in neprekinjenost prevozov: Na vsaki progi mora biti skupna zmogljivost vseh prevoznikov pri rednih zračnih prevozih potnikov in blaga najmanj enaka zmogljivosti, ki je določena v Prilogi I. Načrtovani prevozi morajo biti zagotovljeni najmanj za vsako koledarsko leto, razen v primeru spodaj naštetih okoliščin, ko se jih lahko začasno prekine le s šestmesečnim odpovednim rokom. Zmanjševanje zmogljivosti predhodno odobri portugalski zavod za civilno letalstvo, vendar se jih šest mesecev ne sme uporabljati, če ponujena skupna zmogljivost pade pod mejo, določeno v prvem odstavku tega oddelka, portugalski zavod za civilno letalstvo mora letalskemu prevozniku odgovoriti v tridesetih dneh po uradnem obvestilu. Razen v primeru višje sile število odpovedanih letov zaradi razlogov, za katere je neposredno odgovoren letalski prevoznik, ne sme presegati 2 % letov predvidenih za ustrezno sezono; „odpoved“ pomeni, da se načrtovani let, na katerem je rezerviran vsaj en sedež, ne izvede. V primeru začasne prekinitve zračnih prevozov zaradi nepredvidenih okoliščin, višje sile ali drugih razlogov, je treba načrtovano zmogljivost povečati za vsaj 60 % od trenutka, ko se prevozi ponovno lahko začnejo, dokler se zaostanek, do katerega je prišlo med prekinitvijo prevozov, ne počisti. Točnost: Zamude, daljše od 15 minut, za katere je neposredno odgovoren letalski prevoznik, razen v primeru višje sile, ne smejo vplivati na več kot 15 % letov. Vrsta uporabljenih letal in pogoji opravljanja storitev: Prevoze je treba opravljati z ustrezno potrjenimi reaktivnimi letali z vsaj 90 sedeži; za prevoze na in z letališč Horta in Pico, morajo prevozniki upoštevati pogoje, ki so objavljeni v portugalskem „Zborniku letalskih informacij“ (AIP). Najmanjša pogostost: — Na progi Lizbona/Ponta Delgada/Lizbona skozi vse leto vsaj eno povratno potovanje dan, med 8.00 in 21.00 uro; eno potovanje na teden se lahko združi s progo Lizbona/Santa Maria/Lizbona; — Na progi Lizbona/Terceira/Lizbona skozi vse leto vsaj štiri povratna potovanja na teden, ob različnih dneh, med 8.00 in 21.00 uro; eno potovanje na teden se lahko združi s progo Lizbona/Pico/Lizbona; — Na progi Lizbona/Horta/Lizbona skozi vse leto vsaj tri povratna potovanja na teden, med 8.00 in 21.00 uro, ob nezaporednih dnevih; — Na progi Funchal/Ponta Delgada/Funchal skozi vse leto vsaj eno povratno potovanje na teden; — Na progi Porto/Ponta Delgada/Porto skozi vse leto vsaj dve povratni potovanji na teden, ki se lahko združi s progo Lizbona, od oktobra do vključno junija. — Na progi Lizbona/Santa Maria/Lizbona vsaj eno povratno potovanje na teden, ki se lahko združi s progo Lizbona/Ponta Delgada/Lizbona; — Na progi Lizbona/Pico/Lizbona skozi vse leto vsaj eno povratno potovanje na teden, ki se lahko združi s progo Lizbona/Terceira/Lizbona. Če je po voznih redih prevoznik(-ov) predviden več kot en polet na dan, je prevoze treba opraviti med 6.30 uro po lokalnem času na kraju odhoda in 00.30 uro po lokalnem času na kraju prihoda; med 8.00 in 21.00 uro mora biti opravljen vsaj en prevoz na dan, vsaj trikrat na teden pa je treba enega od prevozov opraviti pred 14.00 uro. Prevoznikom ni onemogočeno opravljanje drugih letov izven zgoraj navedenih fiksnih voznih redov, po pogojem, da so v skladu z najmanjšo pogostnostjo in zmogljivostjo, določenimi v Obvestilu Komisije. Za to možnost veljajo omejitve opravljanja prevozov, ki so določene z zakonom o nacionalnih letališčih. Če je po voznih redih prevoznik(-ov) na progah Funchal/Ponta Delgada/Funchal, Lizbona/Santa Maria/Lizbona in Lizbona/Pico/Lizbona predviden več kot en let na teden, jih je treba opraviti na različne dni. Prevoze na progah Lizbona/Terceira/Lizbona, Lizbona/Horta/Lizbona in Oporto/Ponta Delgada/Oporto je treba enakomerno razporediti skozi ves teden. Če je skupno število prevozov vseh prevoznikov na kateri koli progi več kot 6 (šest) na teden, mora biti na dan opravljen vsaj en prevoz. Prevoznine: 1. Struktura prevoznin mora vključevati: (a) V celoti prilagodljivo prevoznino za ekonomski razred, vrsto prevoznin ratličnih vrednosti in s pogoji, ki so prirejeni različnim segmentom povpraševanja (turistom, podjetnikom, prevozu blaga in posebnih izdelkov, itd.). (b) Povratno prevoznino PEX v višini 215 EUR za lete med Azori in celinskim delom Portugalske in povratno prevoznino PEX v višini 158 EUR za lete med Azori in Funchalom. (c) Osebe v avtonomni regiji Azori, ki vsaj šest mesecev stalno bivaljo na otokih z direktno povezavo s celinskim delom Portugalske ali Funchalom, in stalni prebivalci avtonomne regije Madeira, bodo upravičeni do 33 % znižanja v celoti prilagodljive javne prevoznine za ekonomski razred. (d) Študenti, stari 26 let ali manj, katerih prebivališče ali izobraževalna ustanova se nahaja v avtonomni regiji Azori, in tisti z Azorov, ki živijo ali se izobražujejo drugje na območju države, bodo upravičeni do 40 % znižanja v celoti prilagodljive javne prevoznine za ekonomski razred. (e) Na dneve, ko ni direktne povezave Funchal/Ponta Delgada/Funchal, lahko študenti, stari 26 let ali manj, ki potujejo iz ali v avtonomno regijo Azori, potujejo prek Lizbone, če za vse odseke poti uporabijo istega prevoznika. Izbrani let ne sme vključevati vmesnega pristanka v Lizboni. (f) Najvišje tovorne tarife so navedene v Prilogi II. Vsak prevoznik mora imeti enako strukturo prevoznin in jo brez razlikovanja uporabljati za vse proge, ki so navedene v oddelku 1, ne glede na to, ali je kraj odhoda ali prihoda Lizbona ali Porto; kljub temu, od časa do časa lahko ponudi promocijske cene za prevoze od točke do točke. Javnosti morajo biti prevoznine predstavljene tako na prodajnih mestih kot tudi na okencih za prijavo leta. 2. Osebe s prebivališčem in študentje plačajo naslednje neto zneske, ko se odštejejo popusti, navedeni zgoraj v točkah 1(c) in (d): (a) 184 EUR: za osebe s prebivališčem v avtonomni regiji Azori, za povratna potovanja na celinski del Portugalske; (b) 160 EUR: za osebe s prebivališčem v avtonomni regiji Azori ali avtonomni regiji Madeira, za povratna potovanja med Azori in Funchalom; (c) 143 EUR: za študente, za povratna potovanja med Azori in celinskim delom Portugalske; 101 EUR: za študente, za povratna potovanja med Azori in Funchalom. Prevoznine in tarife, navedene pod točkama 1(b) in (f) ter pod točkami 2(a), (b) in (c) se bodo prilagajale 1. aprila letno z začetkom leta 2006, v skladu s stopnjo inflacije za preteklo leto, objavljeno v „Grandes Opções do Plano“, portugalski zavod za civilno letalstvo pa bo do 28. februarja 2005 o tem uradno obvestil vse prevoznike, ki letijo na zadevnih progah. Letalski prevozniki lahko zaračunajo stroške kot nadomestilo za dodatne stroške, ki nastanejo zaradi povišanja cen goriva (AC), ki se prilagajajo na četrt leta z uporabo naslednje formule in se zaokrožijo na najbližje celo število: AC = k x (b — 50,00) kjer je: AC Dodatni stroški goriva OW K 0,684862 x povprečni menjalni tečaj USD/EUR v predhodnem četrtletju B povprečna cena za sodček v USD v predhodnem četrtletju Letalski prevozniki lahko zaračunajo stroške v višini največ 16 EUR in in 4 EUR za rezervacije in izdajo kart neposredno na prodajnih mestih oz. v klicnih centrih. 3. Če se uporabijo merila in prevoznine, ki so navedene v točkah 1 in 2, bo država pod pogoji, ki jih bo določil zakon, subvencionirala potovanja oseb s prebivališčem in študentov. Leta 2006 bo subvencija znašala 87 EUR na povratno potovanje. Cene prevoza potnikov in tovora z in na katero koli letališče v avtonomni regiji Azori brez redne direktne povezave s celinskim delom Portugalske ali Funchalom, morajo biti enake tistim, navedenim zgoraj. Potniki, ki potujejo med celinskim delom Portugalske in avtonomno regijo Azori in med avtonomnima regijama bodo upravičeni do dveh kuponov za let, enega za vsako smer, potniki, ki potujejo znotraj avtonomne regije Azori, pa bodo upravičeni do: — dveh kuponov za let (osebe brez prebivališča), — treh kuponov za let (osebe s prebivališčem in študenti), — za Corvo bo na dneve, ko ni poletov, dovoljen dodaten kupon za let. Na dneve, ko ni direktne povezave med določenim otokom in celinskim delom Portugalske, se osebe s prebivališčem in študente usmeri prek druge povezave. Poleg zgoraj omenjene subvencije bo država krila stroške prevoza potnikov, ki bodo potovali na ali z otokov, kjer ni direktnih letov med celinskim delom Porugalske in Funchalom. Pri izračunavanju stroškov prevoza je treba upoštevati prevoznine, ki jih je regionalna vlada Azorov odobrila za prevoze znotraj avtonomne regije Azori. Lahko se določi kazen za potnike, ki ne koristijo leta, vendar ne sme presegati 10 % ustrezne referenčne prevoznine za ekonomski razred. Te obveznosti javnih služb se uporablja brez vpliva na sklenitev medlinijskih sporazumov z drugimi prevozniki o prevozninah za prevoze iz in v druge kraje kot Lizbono, Porto in Funchal. Prevozniki lahko združijo zračne prevoze in uporabijo enake številke leta, če to predhodno odobri portugalski zavod za civilno letalstvo. Trženje letov: Lete je treba tržiti ob uporabi vsaj enega računalniškega sistema za rezervacije. Pogoji prenosa: Če proge upravljajo različni prevozniki, morajo ti med seboj skleniti sporazume, da bi osebam s prebivališčem in študentom, ki potujejo na ali s katerega koli letališča v avtonomni regiji Azori, omogočili uporabo različnih prevoznikov za različne dele njihovega potovanja. Prevoz tovora in pošte: Na vsakem letu je treba omogočiti prevoz vsaj dveh ton tovora, vključno s pošto; kapaciteta prevoznika mora biti enakomerno razporejena skozi ves teden, z naslednjimi minimalnimi zahtevami: — 30 ton na dan na progi Lizbona/Ponta Delgada/Lizbona; — 25 ton ob dnevih, kadar se obvezni minimalni prevoz opravlja na progi Lizbona/Terceira/Lizbona; 2 toni tovora in pošte vsak teden na povratnem letu na progi Lisboa/Pico/Lisboa. Zmogljivost za tovor in pošto na vsakem letu se določi z uporabo naslednje formule: K = T — (0,75 x S x 97) pri čemer je: C zmogljivost za tovor in pošto, ponujena za let, izražena v kg; W skupna teža potnikov, prtljage, tovora in pošte, v kg, ki jo lahko prepelje letalo v danem sektorju (dovoljena prometna obremenitev), ki se jo dobi, če se od največje dovoljene vzletne teže odšteje operativna teža (letalo, posadka, gorivo, hrana in drugi operativni elementi); S število sedežev na letalu; 0,75 se določi kot koeficient za 75 % zasedenost 97 je standardna teža odraslega potnika in njegove/njene prtljage (84 kg +13 kg), kakor je določeno v JAR-OPS 1,620